జర్మన్ వంటకాలు ప్రాంతానికి ప్రాంతానికీ మధ్య మారుతుంటాయి. ఉదాహరణకి దక్షిణ ప్రాంతాలైన బవేరియా, స్వబియా వంటల సంప్రదాయం స్విట్జర్లాండ్, ఆస్ట్రియాల వలె ఉంటుంది. జర్మనీలో వినియోగించే మాంసంలో ముఖ్యంగా పంది, ఆవు లేక ఎద్దు మాంసాలు, పెంపుడుపక్షుల మాంసాల రకాలు ఉన్నాయి. వీటిలో పంది మాంసాన్ని ప్రజలు బాగా ఇష్టపడతారు. మొత్తం అన్ని ప్రాంతాలలో మాంసం తరచుగా కూర రూపంలో తింటారు. జర్మనీలో 1500 రకాల వేర్వేరు కూరగాయలను పండిస్తారు. ప్రజలు ఎక్కువగా ఇష్టపడే కూరలలో బంగాళదుంపలు, కాబేజీ, క్యారట్లు, అజుమోడా, పాల కూర, బీన్సు ఉన్నాయి.
సేంద్రీయ ఆహారం మార్కెట్లో దాదాపు 3.0% భాగాన్ని సాధించింది. ఇది ఇంకనూ పెరుగుతుందని అంచనా వేయబడింది.

బహుళ జనాదరణ పొందిన ఒక జర్మనీ సూక్తి అర్ధం ఇలా ఉంది: "ఫలహారం చక్రవర్తిలాగా చెయ్యాలి, మధ్యాహ్న భోజనం రాజులాగా, రాత్రి భోజనం బిచ్చగాడిలాగా తినాలి". ఉదయపు ఆహారం సాధారణంగా జామ్, తేనెతో బ్రెడ్లు, రోల్స్ లేదా చల్లని మాంసాలు, చీజ్ ఉంటుంది. కొన్నిసార్లు ఉడకబెట్టిన కోడిగుడ్డును కూడా వీటితో పాటు తింటారు. ధాన్యాలు లేదా పాలతో లేదా పెరుగుతో మ్యుస్లీ అంత ప్రముఖమైనది కాకపోయినా ఇది కూడా విస్తారంగా వినియోగించబడుతోంది. దేశవ్యాప్తంగా 300 బ్రెడ్ రకాలు బేకరీ దుకాణాలలో అమ్మబడతాయి.

వలసప్రజలు అధికంగా ఉన్న దేశంగా జర్మనీ అనేక అంతర్జాతీయ వంటలను తన వంటకాలలో, ప్రతిదినం భుజించే అలవాట్లలో పొందుపరచుకుంది. ఇటాలియన్ వంటలు పిజ్జా, పాస్టా వంటివి. టర్కిష్, అరబ్ వంటలు డోనేర్ కబాబ్, ఫలాఫెల్ వంటివి ముఖ్యంగా పెద్ద నగరాలలో బాగా గుర్తింపుపొందాయి. అంతర్జాతీయ బర్గర్ సమాహారాలు, అలానే చైనీయుల, గ్రీకు భోజనశాలలు విస్తారంగా ఉన్నాయి. భారతీయ, థాయ్, జపనీస్, ఇతర ఆసియా వంటకాలు ఇటీవలి దశాబ్దాలలో బహుళ జనాదరణ పొందాయి. 
జర్మనీలోని ఉన్నత ప్రమాణాలుగల తొమ్మిది హోటళ్ళలో ఒకటైన మిచెలిన్ గైడ్ కు మూడు నక్షత్రాలను బహుకరించారు. ఇది అత్యుత్తమమైన ఆదరణతో ఇంకా 15 రెండు నక్షత్రాలను స్వీకరించాయి. ప్రపంచంలో అధికంగా అలంకరించబడిన ఆహారశాలలుగా జర్మనీ హోటళ్ళు రెండవ స్థానంలో ఉన్నాయి.ప్రథమ స్థానంలో ఫ్రాన్స్ ఉంది.

జర్మనీలోని చాలా ప్రాంతాలలో సారాయి ప్రజాదరణ పొందినప్పటికీ, జాతీయ మద్యపానీయంగా బీర్ ఉంది. ఒక వ్యక్తి వాడే బీర్ వాడకం తగ్గుతున్నప్పటికీ ఇది సంవత్సరానికి 116 లీటర్లుగా ఉండి-ప్రపంచంలో అత్యధిక స్థానంలో ఉంది. బీర్ రకాలలో ఆల్ట్, బోక్, డన్కెల్, కోల్ష్, లాగెర్, మాల్జ్ బీర్, పిల్స్, విజెన్బీర్ ఉన్నాయి. సర్వేచేయబడిన 18 పశ్చిమ దేశాలలో సాధారణంగా తలసరి శీతల పానీయాల వినియోగంలో జర్మనీ 14వ స్థానంలో ఉంది, అయితే పళ్ళరసాల వినియోగంలో మూడవ స్థానంలో ఉంది. కర్బనయుత లోహజలం (కార్బోనేటేడ్ మినరల్ వాటర్), "స్కోర్లె" (పళ్ళ రసంతో దీని మిశ్రమం) జర్మనీలో అధిక జనాదరణ పొందాయి.

సమాజం
రాజ్య శాసనాధికారం
మతం
వంటకాలు